Рођен је у сиромашној узбекистанској породици. 1970. године запослио се у нафтној фабрици у Шебергану, где се након неког времена придружио локалном радничком синдикату. После Саурске револуције, као симпатизер новог комунистичког режима, постао је члан локалних паравојних формација „за заштиту револуције“, а 1979. придружио се владајућој Народној демократској странци, односно њеној фракцији Парчам. 1980. провео је кратко време на обуци у СССР-у, а затим је активно учествовао у рату против муџахедина.